***Bakonycsernye Község Önkormányzat Képviselő-testületének***

***1/2015. (II.1.) önkormányzati rendelete***

***a bankszámla-hozzájárulásról***

Bakonycsernye Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében kapott feladatkörében eljárva, a Kormányzati tisztviselőkről szóló 2011. évi CXCIX. törvény 226.§ (7) bekezdésében kapott felhatalmazás alapján, Balinka és Nagyveleg Községek Önkormányzatának Képviselő-testületei által határozattal jóváhagyva a következőket rendeli el:

1.§[[1]](#footnote-2) A rendelet hatálya a Bakonycsernyei Közös Önkormányzati Hivatalban foglalkoztatott határozott és határozatlan idejű köztisztviselőkre, polgármesterre, valamint Bakonycsernye Község Önkormányzatánál munkaviszonyban álló közalkalmazottakra, határozatlan idejű munka törvénykönyve alapján foglalkoztatott munkavállalókra, kivéve a közfoglalkoztatott jogviszonyban álló munkavállalókra (továbbiakban: munkavállaló).

2.§ (1) A munkavállaló havonta bankszámla-hozzájárulásra jogosult a költségvetési törvényben meghatározott mértékben.

(2)[[2]](#footnote-3) A havonta fizetendő bankszámla-hozzájárulás összege 1000 Ft/hó/fő, melyre a munkavállaló január hónaptól jogosult. Év közben történő munkaviszony létesítése esetén a hozzájárulás időarányosan kerül megállapításra a munkaviszony létesítése hónapjának első napjától.

(3)[[3]](#footnote-4) A bankszámla hozzájárulás éves összegét a munkáltató tárgyév november 30-ig házipénztárból fizeti ki a munkavállaló részére.

3.§ Nem jogosult bankszámla hozzájárulásra az a munkavállaló, aki nem rendelkezik bankszámlával.

4.§ Ez a rendelet a kihirdetést követő napon lép hatályba.

***Turi Balázs Fidrich Tamásné***

***polgármester jegyző***

Kihirdetési záradék:

Ezen rendelet 2015. február 1-jén kihirdetésre került.

***Fidrich Tamásné***

***jegyző***

Egységes szerkezetbe foglalva: 2016. május 26. Fidrich Tamásné

jegyző

1. Módosította a 12/2016.(V.26.) önkormányzati rendelet. Hatályos 2016. június 1-től. [↑](#footnote-ref-2)
2. Módosította a 12/2016.(V.26.) önkormányzati rendelet. Hatályos 2016. június 1-től. [↑](#footnote-ref-3)
3. Módosította a 12/2016.(V.26.) önkormányzati rendelet. Hatályos 2016. június 1-től. [↑](#footnote-ref-4)